Oliver Stone lager film om Edward Snowden
ARTIKKELEN ER OVER FEM ÅR GAMMEL Edward Snowden | US news | The GuardianOm Edward Snowden på Wikipedia Det er filmnettstedet Deadline.com som melder at Oliver Stone og hans produsentmakker Moritz Borman er klar for å lage film basert på boken til The Guardian-journalist Luke Harding. Harding vant Pulitzer-pris for sin dekning av etterretningstjenesten NSAs overvåking av telefontrafikk og internett. Sakene er basert på lekkasjer fra den amerikanske varsleren Edward Snowden , som senere er blitt spionsiktet for avsløringene. BAKGRUNN: Føljetongen om Edward Snowden Reporterens bok har tittelen «The Snowden Files: The Inside Story Of The World's Most Wanted Man» - og nå er den altså i ferd med å finne veien til filmlerretet. Spent Stone Deadline stiller seg selv spørsmålet om hvorvidt Snowden vil bli portrettert som helt eller kjeltring . Enn så lenge er det uvisst. Amerikanske Stone (67) skal selv skrive filmmanuset og regissere prosjektet, som blir en europeisk samproduksjon. - Dette er en av de største historiene i vår tid. Det er en ekte utfordring. Jeg er glad for å ha The Guardian med på laget, sier Stone i en kunngjøring. Regissøren har over 30 filmer på merittlisten, deriblant «Platoon» og «Født 4. juli», som har har vunnet Oscar for. Stone er også kjent for filmer som «Natural Born Killers» og «Wall Street» ( se utvalgt filmografi her ). Fremdriften i Stones filmplaner er ikke kjent, og det er heller ikke klart hvem som skal spille rollen som Snowden. Hvem synes DU bør få rollen? Si din mening på Facebook/rampelys Asyl Snowdens midlertidige asyl i Russland er i ferd med å gå mot slutten. Nå sier Snowden at han har søkt asyl i syv land, deriblant Brasil . Tidligere har Snowden (30) sagt til NBC at han ønsker å komme hjem til USA en dag. Talsmenn for president Barack Obama sier at Snowden er velkommen tilbake, men kun for å gå gjennom en rettsak og siktelse for å ha eksponert sensitiv informasjon. FLERE NYHETER PÅ RAMPELYS
Regissøren har sikret seg filmrettighetene til boken «The Snowden Files» om fløyteblåseren og den massive lekkasjen innen amerikansk sikkerhetspolitikk.